نوبل باریش اؤدولو صاحبی ملاله یوسوفزی، قیزلارین تحصیلی موضوعسوندا بیرلشمیش میللت‌لر تشکیلاتی‌نین (بمت) باریش ائلچی‌سی اولا‌راق تعیین ائدیلدی.
ملاله یوسوفزی‌ین باریش ائلچی‌سی اولماسی موضوعسوندا بمت-ده مراسیم تشکیل ائدیلدی.
مراسیمه ملاله یوسوفزی‌ین یانیندا بمت باش کاتیبی آنتونیو گوترس، دیپلومات‌لار، سیویل تشکیلاتی نماینده‌لری و چوخ سایدا قیز شاگیرد قاتیلدی.
گوترس، مراسیمده ائتدیگی دانیشمادا، ملاله‌نین گنج یاشدا قوووشدوغو اونه باخمایا‌راق چالیشقان‌لیق، جومردلیک و آلچاق گؤنوللوکدن ال چکمدیغینی ایفاده ائده‌رک، ملاله‌نین خصوصیله قاچقین دوشرگه‌لرینه گئدیب قیزلارین تحصیلینه وئردیگی دستگی یوکسک قیمتلندیردی.
ملاله‌نی "قهرمان" اولا‌راق خاراکتریزه ائدن گوترس، اونون انرژی و آکتیویزمی‌نین بمت-نین هدف‌لرینه بؤیوک قاتقی تامین ائدجگینی دیله گتیره‌رک، "ملاله یوسوفزی، بمت-نین بو گونه قدرکی ان گنج باریش ائلچی‌سی اولا‌راق تعیین ائتمکده غورور دویورام. اؤزو قیز اوشاق‌لاری‌نین تحصیلی موضوعسونا اوداخلاناجاق . " دئدی.
ملاله یوسوفزی ده چیخیشیندا، تحصیلین بوتون اوشاق‌لارین ایمتیناع حاقی اولدوغونو قید ائده‌رک، "آشیریلیقچی‌لار منی دایان‌دیرماق اوچون اللرین‌دن گلن هر شئیی ائتدی‌لر. اؤلدورمه‌یه چالیشدی‌لار اما باجارا بیلمه‌دی‌لر. بو منیم ایکینجی حیاتیم و بو حیاتین مقصدی تحصیل." دئیه دانیشدی.
سالون‌داکی طلبه‌لر سوال‌لاری اوزرینه ائتدیگی آچیقلامادا ایسه ملاله، بیر مسلمان اولا‌راق بعضی خوصوص‌لارین اؤزونو اوزدوگونو سؤیله‌دی.
"مئدیانین ایسلامی عکس ائتدیرمه شک‌لی منی خیال قیریق‌لیغینا اوغرا‌دیر." دئین ملاله، دونیادا 1،6 میلیارد مسلمان اولدوغونو و آز سایدا آشیری‌لیق طرفداری‌نین ائتدیک‌لری‌نین ایسلاما مال ائدیله بیلمیه‌جگینی وورغولادی.
ایسلام سؤزونون معناسی‌نین "باریش" اولدوغونو، قوران کریم‌ین ایلک ائنن آیه‌لرینده "اوخو" امری اولدوغونو دیله گتیرن ملاله، "تحصیل، تعلیم و یئنی شئی‌لر کشف ائتمه ایسلامیتین بیزیم اونوتدوغوموز آچار المنت‌لری." ایفاده‌سینی ایستیفاده ائتدی.
مسلمان اولماق‌دان غورور دویدوغونو ایضاح ائدن ملاله، "مسلمان‌لار بیرلیک اولا‌راق ترورا قارشی گوجلو دایانما‌لی. ' اون‌لار بیزدن دئییل، ائتدیک‌لری هئچ بیر شئیی قبول ائتمیریک دئمه‌لی‌دیر." قیمتلندیرمه‌سینی ائتدی.
